Κλίμεντ Μπογιατζίεφ

Ο Κλίμεντ Μπογιατζίεφ (βουλγάρικα Климент Бояджиев - 15 Απριλίου 1861-15 Ιουλίου 1933) ήταν Βούλγαρος Στρατηγός κατά τη διάρκεια των Βαλκανικών Πολέμων και του Πρώτου Παγκοσμίου Πολέμου.

Γεννήθηκε στην Οχρίδα, όπου φοίτησε στο δημοτικό. Μετά την απελευθέρωση της Βουλγαρίας το 1878, ο Μπογιάντζιεβ μετακόμησε στη Σόφια. Το 1883 αποφοίτησε από τη Στρατιωτική Σχολή της Σόφιας και το 1895 αποφοίτησε από την Στρατιωτική Ακαδημία του Τορίνο (Ιταλία) με άριστους βαθμούς. 

Κατά την διάρκεια του πολέμου με τη Σερβία το 1885, εργάστηκε στο επιτελείο του Δυτικού Σώματος. Διακρίθηκε στη μάχη του Λούλε Μπούργκας κατά τη διάρκεια του Πρώτου Βαλκανικού Πολέμου ως διοικητής της 4ης Μεραρχίας Πεζικού Πρέσλαβ. Την περίοδο 22 Αυγούστου-1 Σεπτεμβρίου 1913, ο Μπογιάντζιεβ τέλεσε τα καθήκοντα του Υπουργού Πολέμου. Κατά τη διάρκεια του Πρώτου Παγκοσμίου Πολέμου, ήταν διοικητής της 1ης Βουλγαρικής Στρατιάς που νίκησε τους Σέρβους στην επίθεση στον Μοράβα και στην επίθεση στο Κόσοβο. Ο Μπογιατζίεφ παρέμεινε στη θέση αυτή μέχρι τις 25 Σεπτεμβρίου 1916, όταν ανακλήθηκε στην εφεδρεία. Ο στρατηγός έλαβε τέσσερα βουλγαρικά μετάλλια για ανδρεία και θάρρος, καθώς και ένα ρωσικό. Μετά τον πόλεμο, μεταξύ του 1918 και του 1923, έζησε ως μετανάστης στη Γερμανία.

Επίσης, ο Μπογιατζίεφ έφτιαξε τον ανάγλυφο χάρη της Βουλγαρίας το 1902.

Ο Κλίμεντ Μπογιατζίεφ πέθανε στη Σόφια το 1933.

Παράσημα
Τάγμα του Θάρρους
Τάγμα του Αγίου Αλεξάνδρου
Τάγμα της Στρατιωτικής Αξίας
Τάγμα του Στάρα Πλανίνα Α' Τάξεως (αποτιμήθηκε ισόβια στις 20 Δεκεμβρίου 2012)Указ № 436 от 20 декември 2012 г. за награждаване посмъртно с орден „Стара планина“ първа степен с мечове на генерал-лейтенант Климент Евтимов Бояджиев  (Държавен вестник, брой 2, 8.1.2013, σελ. 3)
Οθωμανικό Μετάλλιο Αξίας
Ρωσικό Τάγμα του Αγίου Στανισλάβου

Παραπομπές

Πηγές
Ташев, Ташо (1999). „Министрите на България 1879-1999“. София: АИ „Проф. Марин Дринов“ / Изд. на МО.

Εξωτερικοί σύνδεσμοι


Κατηγορία:Βούλγαροι στρατιωτικοί
Κατηγορία:Στρατιωτικοί των Βαλκανικών Πολέμων
κατηγορία:Βούλγαροι πρόσωπα του Α΄ Παγκοσμίου Πολέμου
Κατηγορία:Υπουργοί της Βουλγαρίας
Κατηγορία:Βούλγαροι Μακεδόνες